মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
স্কটল্যান্ড জাতীয় মহিলা ক্রিকেট দল
আগস্ট, ১৯৩২ সালে ইংল্যান্ডের বিপক্ষে প্রথমবারের মতো মহিলাদের আন্তর্জাতিক ক্রিকেট খেলায় অংশগ্রহণ করে স্কটল্যান্ড দল। ওরচেস্টারের নিউ রোডে অনুষ্ঠিত ঐ খেলাটিই তাদের প্রথম আন্তর্জাতিক খেলা ছিল। উদ্বোধনী ঐ খেলার চার সদস্য বেটি স্নোবল, মার্টল ম্যাকলাগান, জয় লিবার্ট ও বেটি আর্কডেল পরবর্তীতে ইংল্যান্ডের পক্ষে টেস্ট ক্রিকেটে অংশগ্রহণ করেছিলেন। ১৯৩২ সালের পর ১৯৭৯ সালে পূর্ব পর্যন্ত আর খেলেনি। ১৯৭৯ সালে ওরচেস্টারশায়ারের মলভার্ন কলেজে জুনিয়র ইংল্যান্ড দলের বিপক্ষে অংশ নেয়। ২০শ শতকের বাদ-বাকী সময়ে দলটি মাঝে-মধ্যে খেলতে থাকে। ২০০০ সাল থেকে নিয়মিতভাবে প্রতিযোগিতায় অংশ করে আসছে দলটি।